জ এ.এছ.এন. প্ৰতিনিধি / 2019 নৰেন শৰ্মা,বাহাৰঘাট : কামৰূপ আৰু নলবাৰী জিলা সংযোগী চৌমুখাঘাটত বৰ্তমান এখন তুলুঙা নাওঁৰে অতি বিপদ সংকুলভাবে যাতায়ত কৰিবলৈ বাধ্য হৈছে স্থানীয় ৰাইজ৷উল্লেখ্য যে বিগত আহাৰ মহীয়া বানত ফেনেফুটুকাৰে বাঢ়ি অহা বৰলীয়া নৈৰ প্ৰবল সোতে ঘাটটোত থকা কাঠৰ দলংখন উটুৱাই লৈ যায়৷ইয়াৰ পিচৰে পৰা অঞ্চলৰ ৰাইজে এনেদৰে তুলুঙা নাওঁৰে যাতায়ত কৰি আছে৷বৰ্তমান গ্ৰীস্ম বন্ধ খোলাৰ পিচত ছাত্ৰছাত্ৰী সকলেও একে ধৰণে নাওৰে অহাযোৱা কৰিব লগা হোৱাত অভিভাৱক সকল শংকিত হৈ পৰিছে৷বৰ্তমান গড়কাপ্তানী বিভাগৰ পৰা ঘাটটোত এখন অস্থায়ী ভাবে বাহৰ শাকো বনাই দিব বুলি প্ৰকাশ কৰা হৈছে যদিও এতিয়ালৈ কাম আৰম্ভ কৰা পৰিলক্ষিত হোৱা নাই।
চৌমুখাঘাটৰে বিপদ সংকুল যাতায়ত : পকীদলং শীঘ্ৰেই সম্পূৰ্ণ কৰাৰ দাবী ভুক্তভোগী ৰাইজৰ